Projektų finansavimo sąlygų aprašo pagrindimo 4 priedas

**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 4 PRIORITETO** „**ENERGIJOS EFEKTYVUMO IR ATSINAUJINANČIŲ IŠTEKLIŲ ENERGIJOS GAMYBOS IR NAUDOJIMO SKATINIMAS**“

**04.3.1-VIPA-V-101 PRIEMONĖS „VALSTYBEI NUOSAVYBĖS TEISE PRIKLAUSANČIŲ PASTATŲ ATNAUJINIMAS“ PROJEKTŲ FINANSAVIMO SĄLYGŲ APRAŠO NR.** **1 PROJEKTO DERINIMO WWW.ESINVESTICIJOS.LT PAŽYMA**

|  |  |  |
| --- | --- | --- |
| **Eil. Nr.** | **Pastabos, pasiūlymai** | **Išvadų, pasiūlymų ir pastabų vertinimai bei komentarai** |
|  | **Neįgaliųjų reikalų departamentas prie Socialinės apsaugos ir darbo ministerijos 2016 m. vasario 15 d. raštas Nr. (1.4)-SD-272** | |
| 1. | „*siūlome pakeisti projekto 26 punktą įrašant nuostatas, kad visi statybos projektų sprendiniai turi atitikti Lietuvos Respublikos aplinkos ministro 2001 m. birželio 14 d. įsakymu Nr. 317 patvirtinto STR 2.03.01:2001 „Statiniai ir teritorijos. Reikalavimai žmonių su negalia reikmėms“ reikalavimus, ir kad šių reikalavimų netaikymo priežastys būtų apsvarstytos ir suderintos su Neįgaliųjų reikalų departamento prie Socialinės apsaugos ir darbo ministerijos įgaliota organizacija.“* | **Iš dalies atsižvelgta.**  Energetikos ministerija, įvertinusi tai, kad Statybos techninio reglamento STR 2.03.01:2001 Statiniai ir teritorijos. Reikalavimai žmonių su negalia reikmėms, patvirtinto Lietuvos Respublikos aplinkos ministro 2001 m. birželio 14 d. įsakymu Nr. 317 „Dėl statybos techninio reglamento STR 1.01.08:2002 „Statinio statybos rūšys“ patvirtinimo“ reikalavimai neprivalomi taikyti paprastojo remonto darbams, taip pat įvertinusi priemonės tikslą, priemonės veiklai įgyvendinti skirtų lėšų kiekį bei siekdama aktyviau prisidėti prie horizontaliųjų principų įgyvendinimo, numato įpareigojančią pareiškėjams PFSA nuostatą, nusakančią įgyvendinamu projektu užtikrinti žmonių su negalia be kliūčių savarankišką patekimą į atnaujinamą pastatą, kuomet atliekami lauko ir tambūro durų keitimo, įėjimo į pastatą laiptų remonto darbai. Pareiškėjai privalės taikyti aukščiau nurodytą Statybos techninį reglamentą tokia apimtimi:  *„Negali būti numatyti projekto apribojimai, kurie turėtų neigiamą poveikį lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. ~~Kur įmanoma, projektu turi būti numatyta įgyvendinti bent vieną Statybos techninio reglamento STR 2.03.01:2001 „Statiniai ir teritorijos. Reikalavimai žmonių su negalia reikmėms“ nurodytą priemonę, susijusią su jau esamų pastato elementų įrengimu arba sutvarkymu, užtikrinančių žmonėms su negalia be kliūčių savarankiškai patekti iš išorės į pastato vidų. Pareiškėjas visus planuojamus sprendinius ir priemones, susijusias su šio horizontalaus principo įgyvendinimu, turi aprašyti investicijų projekte arba nurodyti objektyvias priežastis, dėl sprendinių ir (ar) priemonių nenumatymo.~~* ***Diegiant Viešųjų pastatų energinio efektyvumo didinimo programoje nurodytą energijos vartojimo efektyvumą didinančią priemonę „Lauko ir tambūro durų keitimas, taip pat ir įėjimo laiptų remontas ir pritaikymas neįgaliųjų poreikiams“, turi būti taikomi Statybos techninio reglamento STR 2.03.01:2001 Statiniai ir teritorijos. Reikalavimai žmonių su negalia reikmėms, patvirtinto Lietuvos Respublikos aplinkos ministro 2001 m. birželio 14 d. įsakymu Nr. 317 “Dėl statybos techninio reglamento STR 1.01.08:2002 „Statinio statybos rūšys“ patvirtinimo“ 7 skyriuje „Negyvenamieji pastatai“ ir (arba) 10 skyriuje „Teritorijų ir pastatų elementai“ nustatyti reikalavimai. Pareiškėjas visus planuojamus taikyti sprendinius ir priemones turi aprašyti investicijų projekte“.*** |